jkorsvik/nowiki_second_scrape_merged huggingface dataset:
Storvilt

Storvilt kan sies å være motsatsen til småvilt. Storvilt er et samlebegrep som brukes for å beskrive store ville placentale pattedyr som en gruppe. Begrepet kan brukes om større ville dyr, som elefanter, nesehorn, bøffeldyr og store kattedyr m.v. Begrepet storvilt er spesielt mye benyttet innen jakt.
I Norge er storvilt definert som elg, hjort, dåhjort, villrein, rådyr, villsvin, muflon, moskusfe, brunbjørn, ulv, jerv og gaupe. For å jakte på storvilt i Norge, må jegerne ha godkjent skyteprøve for storviltjegere, ettersøkshund og fellingstillatelse.  Det er etterskuddsvis betaling av fellingsavgift for elg, hjort og villrein.
Muflon lever ikke vilt i Norge, men det er åpnet for jakt for å hindre eventuell etablering. Jakt på muflon er derfor tillatt i hele landet fra 25. september til 23. desember.


== Referanser ==
Prestekrageslekta

For å lese om prestekrage som del av tradisjonell prestedrakt, se pipekrage
Prestekrageslekta (Leucanthemum) er en slekt i kurvplantefamilien. 

Plantene er flerårige. Slekten har ca. 40 arter , og felles for disse at de er flerårige, stengelen er oppreist med bare spredte blad. Bladene er flikete, fint og unnselig hårete, og ofte har prestekragen en krans av spatelformede rosettblad nederst ved jorda. Særlig oppover stengelen mot blomsterkorgen blir bladdekket glissent. 
Plantene har få blomsterkorger, og det er 2-3 lag med korgdekkblad for hver blomst. Tungekronene er hvite mens de indre, såkalte rørkronene er gule. Frukten har list og krage, men den mangler fnokk.
Det er kun en art som anses som opprinnelig i Norge og Norden, prestekrage (L. vulgare). Flere ulike taksa dyrkes i hager og finnes av og til forvillet, ofte ført til hybriden kjempekrage (Leucanthemum × superbum). 


== Referanser ==


== Eksterne lenker ==
(en) Prestekrageslekta i Encyclopedia of Life 
(en) Prestekrageslekta i Global Biodiversity Information Facility 
(no) Prestekrageslekta hos Artsdatabanken 
(sv) Prestekrageslekta hos Dyntaxa 
(en) Prestekrageslekta hos ITIS 
(en) Prestekrageslekta hos NCBI 
(en) Prestekrageslekta hos The International Plant Names Index 
(en) Prestekrageslekta hos Tropicos 
(en) Kategori:Leucanthemum – bilder, video eller lyd på Wikimedia Commons 
(en) Leucanthemum – galleri av bilder, video eller lyd på Wikimedia Commons 
Leucanthemum – detaljert informasjon på Wikispecies
Blue Diamond Society

Blue Diamond Society (BDS – Blå Diamant-Selskapet) er en organisasjon for homofile, lesbiske og transpersoner frigjøring i Nepal. Organisasjonen blei stifta i 2001 av Sunil Babu Pant.
BDS skal ha fått navnet sitt fordi initiativtakerne tenkte at blå diamanter er sjeldne – like sjeldne som homofile og lesbiske i Nepal. Men organisasjonen viste seg å vokse raskt og få stor oppmerksomhet.
Hjemmesida til BDS nevner ei lang rekke seksuelle minoriteter som organisasjonen forsvarer, bl.a.:
«Meta (transpersoner), Dohori, Ta, Homser, Biseksuelle, lesbiske, Hijra, Singaru, Fulumulu, Kothi, Kotha, Strian, Maugia, Panth og mange flere.»
Nepal er et tradisjonelt, religiøst hinduistisk samfunn, der undertrykkelsen av lesbiske og homofile er sterk. BDS har lagt vekt på en offentlig profil med bl.a. homoparader og fester, protestbevegelser mot politiangrep og fengslinger av homofile osv. Reaksjonære krefter svarte i juli 2004 med å prøve få organisasjonen forbudt.
I tillegg til å arbeide mot trakassering og for rettigheter for homofile og lesbiske, arbeider BDS bl.a. for homofiles helse og mot hiv/aids, og med forskjellige sosiale tiltak.


== Eksterne lenker ==
Blue Diamond Societys hjemmeside (på engelsk)
Police brutality and threats to Blue Diamond Society (På engelsk. Trakkassering av homofile i Nepal i september 2005. Fra PageOneQ 27. september 2005.)
Donald Crisp

Donald Crisp (født George William Crisp 27. juli 1882 i Bow i London, død 25. mai 1974 i Van Nuys i Los Angeles) var en engelsk filmskuespiller og regissør. Han vant Oscar for beste mannlige birolle for rollen som Gwilym Morgan i filmen Grønn var min barndoms dal (1941). Crisp har fått en stjerne på Hollywood Walk of Fame for sitt bidrag innen filmbransjen. 


== Filmografi (utvalg) ==

1913 – Black and White

1915 – En nasjons fødsel

1926 – Den sorte pirat

1929 – The Viking

1932 – Fristelser

1935 – Mytteriet på Bounty

1937 – Emile Zolas liv

1937 – Alt for kjærligheten

1938 – Jezebel

1939 – Stormfulle høyder

1941 – Grønn var min barndoms dal

1943 – Lassie

1951 – Home Town Story

1955 – Mannen fra Laramie


== Referanser ==


== Eksterne lenker ==
(en) Donald Crisp på Internet Movie Database 
(sv) Donald Crisp i Svensk Filmdatabas 
(da) Donald Crisp på Filmdatabasen 
(fr) Donald Crisp på Allociné 
(en) Donald Crisp på AllMovie 
(en) Donald Crisp hos Turner Classic Movies 
(en) Donald Crisp hos Rotten Tomatoes 
(en) Donald Crisp hos The Movie Database 
(en) Donald Crisp hos Internet Broadway Database 
Artikkelen har ingen egenskaper for filmpersondatabaser i Wikidata
Hitman: Blood Money

Hitman: Blood Money er et actionspill utviklet av IO Interactive, publisert våren 2006 til PC, PlayStation 2, Xbox og Xbox 360. Dette var det fjerde spillet i Hitman-serien.
Som med tidligere spill fra denne serien handler "Hitman: Blood Money" om en hovedperson kalt Agent 47, som blir tildelt forskjellige mål å myrde for å gjennomføre alle oppdragene. Bevæpnede vakter, sikkerhetskontroller, og en rekke andre hindringer forsøker å forhindre Agent 47s suksess. Spilleren får også tilgang til et kart som viser hvert topografiske område, og plasseringen av mål og tegn som kan hjelpe spilleren. For å fullføre oppdrag gjennomfører Agent 47 flere metoder for å eliminere de ulike målene.
Spilleren mottar betaling etter fullføring av hvert enkelt oppdrag, som igjen kan brukes til å oppgradere forskjellige våpen, eller bestikke autoriteter etter behov. Hvor mye penger spilleren mottar, avhenger av hvordan oppdrag ble gjennomført, men stille drap uten noen vitner gir den høyeste utbetalingen. Spillet introduserer også rivaliserende leiemordere. Når hvert oppdrag er fullført, vises en avis-artikkel som inneholder oppdragets resultater, våpenet som ble brukt, antall politi, sikkerhetsvakter eller sivile drept eller skadet, og hvor mange eventuelle vitner som var til stede. Skisser av Agent 47s ansikt vises også i avisen, og blir stadig mer nøyaktige etter hvert som karakterens beryktelse vokser.


== Handling ==
En amerikansk journalist, Rick Henderson, besøker en gård, for å snakke med tidligere FBI-direktør Alexander Leland "Jack" Cayne, i håp om å intervjue ham angående et angrep i Det hvite hus. Imidlertid avslører direktør Cayne at den egentlige årsaken bak intervjuet var for å høre en langt viktigere historie: Alle detaljene om leiemorder som bare går under kallenavnet Agent 47, tilhørende International Contract Agency (ICA) en organisasjon involvert i snikmord over hele verden. Men Rick tror ikke på eksistensen til noen Agent 47, som regnes som et myte.


== Eksterne lenker ==
(en) Hitman: Blood Money på Steam 
(en) Hitman: Blood Money på GOG.com 
(en) Hitman: Blood Money hos MobyGames 
(en) Hitman: Blood Money hos MobyGames 
(en) Hitman: Blood Money på Metacritic 
(en) Hitman: Blood Money på Internet Movie Database 
(en) Hitman: Blood Money på Behind The Voice Actors 
(en) Hitman: Blood Money hos Giant Bomb 
(en) Hitman: Blood Money hos Internet Game Database 
(en) Hitman: Blood Money hos VGMdb 
Offisiell demonstrasjon
Thomas Stafford

Thomas Patten Stafford (født 17. september 1930) var en amerikansk astronaut og general i flyvåpenet. Han var med på tre ulike NASA-prosjekter, henholdsvis to ferder i Gemini-programmet, Apollo-programmet og Apollo-Soyuz Test Prosjektet.


== Romferder ==
Gemini 6A – Møte med Gemini 7 i mer enn 5 timer.
Gemini 9A – 	2 timer med romvandringer. 3 ulike møter i verdensrommet.
Apollo 10 – Lunar Module flyr rundt Månen.
Apollo-Soyuz Test Project – 1975: Første sammenkobling mellom en amerikansk Apollo- og en sovjetrussisk Soyuz-kapsel i rommet.Stafford var backup for Gemini 3.


== Trivia ==
I filmen Houston, We've Got a Problem (1974) spilte Stafford seg selv.
Stafford og hans med-astronauter ombord på Apollo 10 er registrert i Guinness rekordbok for den høyeste hastighet av et menneske. Dette skjedde da Apollo 10 returnerte fra Månen og romfartøyet oppnådde 39 896 km/t.


== Bilder ==

		
		
		


== Referanser ==


== Eksterne lenker ==
(en) Thomas Stafford – kategori av bilder, video eller lyd på Commons 
(en) Thomas Stafford på Internet Movie Database 
(en) Thomas Stafford hos The Movie Database 
NASAs biografi om Stafford
Avl

Avl, som også kalles al, drett, oppdrett, kunstig utvalg og selektiv utvelgelse, er planmessig ledelse av dyrs formering. Den som driver med slik avl kalles en oppdretter. Ifølge Bokmålsordboka er avl «målbevisst arbeid for arvelig forbedring av husdyr ved å velge ut hvilke dyr som skal være foreldre til neste kull av avkom». Det eksisterer en rekke ulike avlsmetoder, som kan være mer eller mindre kontroversielle. Motsatsen til selektiv utvelgelse er naturlig seleksjon.
Moderne avl benytter i stor grad kunstig befruktning gjennom inseminasjon (assistert overføring av sæd).


== Avlsmetoder ==
Ekstremavl
Innavl
Kryssavl
Linjeavl
Matadoravl
Raseavl
Renavl
Rene linjer
Testkrysning
Tilbakekrysning
Utavl


== Se også ==
Avkom
Avlsdyr
Fiskeoppdrett
Forelder
Genetikk
Kjønnet formering
Kyllingoppdrett
Moderne hundeavl
Naturlig seleksjon
Paring
Pelsdyroppdrett
Stambokregister


== Referanser ==
Walter Brennan

Walter Andrew Brennan (født 25. juli 1894 i Lynn i Massachusetts, død 21. september 1974 i Oxnard i California) var en amerikansk skuespiller. Han medvirket i over hundre filmer, mest i westernfilmer. Brennan vant tre Oscar for beste mannlige birolle, én for rollen som dommer Roy Bean i filmen En mann fra Vesten (1940). Han har fått en stjerne på Hollywood Walk of Fame for sitt bidrag innen filmen.


== Filmografi (utvalg) ==

1941 – Sersjant York

1942 – Yankee'enes stolthet

1948 – Scudda Hoo! Scudda Hay!

1944 – Å ha og ikke ha

1950 – Første tog til Tomahawk

1959 – Rio Bravo

1962 – Vi vant ville vesten


== Referanser ==


== Eksterne lenker ==
(en) Walter Brennan – kategori av bilder, video eller lyd på Commons 
(en) Walter Brennan – galleri av bilder, video eller lyd på Commons 
(en) Walter Brennan på Internet Movie Database 
(sv) Walter Brennan i Svensk Filmdatabas 
(da) Walter Brennan på Filmdatabasen 
(da) Walter Brennan på Scope 
(fr) Walter Brennan på Allociné 
(en) Walter Brennan på AllMovie 
(en) Walter Brennan hos Turner Classic Movies 
(en) Walter Brennan hos Rotten Tomatoes 
(en) Walter Brennan hos The Movie Database 
(en) Walter Brennan på Discogs 
(en) Walter Brennan på MusicBrainz 
Artikkelen har ingen egenskaper for filmpersondatabaser i Wikidata
Frederik Adeler (1764–1816)

Se også Frederik Adeler (stiftamtmann) (1700–1766)Frederik Adeler (født 25. juli 1764 på Adelersborg i Danmark, død 23. mars 1816 i København) var en dansk embetsmann og baron som blant annet var amtmann i Trøndelag 1802-04.
Han var sønn av kammerherre Conrad Vilhelm Adeler og Ulrika Helene Cicignon, og etterkommer av Cort Adeler. Bare 14 år gammel ble han i 1778 hoffjunker. I 1781 ble han kammerjunker, i 1790 kommittert i Generaltollkammeret og i 1792 kammerherre. I 1802 ble han utnevnt til stiftsamtmann i Trondhjems stiftamt og amtmann over Nordre og Søndre Trondhjems amt, men ble allerede i 1804 forflyttet som amtmann til Holbæk. I 1808 ble han stiftsamtmann i Fyn og amtmann over Odense amt, og året etter ble han geheimekonferensråd og overpresident i København. I 1804 fikk han Storkorset av Dannebrog.
1. juli 1786 giftet han seg med Berta Moltke (1767–1846). Året før hadde han overtatt baroniet Adelersborg samt Gjemsø kloster i Norge. Baroniet ble i 1810 byttet mot en fideikommisskapital, men gården og godset forble et allodialgods eid av etterkommerne av hans datter Sophie Hedevig Adeler (død 1859). Hun var gift med kammerherre, dansk amtmann Herman Løvenskiold (død 1825), bror av stattholder Severin Løvenskiold. Sophie Hedvig og Hermans datter, Bertha H.F. født Løvenskiold, ble gift med Georg F.O. Zytphen som fikk ta navnet Zytphen-Adeler med tittelen lensbaron til Adelersborg.


== Referanser ==


== Kilder ==
Dansk biografisk Lexikon


== Eksterne lenker ==
(no) Frederik Adeler (1764–1816) på NLIs Lokalhistoriewiki.
Gemini 8

Gemini 8 var en bemannet romferd i NASAs Gemini-program.
Det var den sjette bemannede romferden i programmet, den tolvte bemannede amerikanske romferden og den 22. bemannede romferd i historien.


== Mannskap ==
Mannskap
Neil Armstrong, Command Pilot
David R. Scott, PilotReservemannskap
Pete Conrad, Command Pilot
Dick Gordon, Pilot


== Høydepunkter fra ferden ==
Gemini 8 docket med Agena Target Vehicle. Den første delen av dockingen var svært vellykket. Neil Armstrong styrte Gemini-kapselen til Agena, og sammenkobling med utført.
Det som fulgte er noen av de mest skrekkfylte minutter i romfarten og Gemini-programmet. Gemini 8, fremdeles sammenkoblet med Agena, begynte en kontinuerlig rotasjon. Mannskapet, som aldri hadde opplevd dette i simulator en gang, koblet Gemini-fartøyet løs fra Agena.
Armstrong og Scott oppdaget så at problemet var en motor på Gemini-kapselen som hadde låst seg. Gemini 8 fortsatte roteringen, og ble bare raskere og raskere, med en rate på 1 omløp pr sekund.
Den eneste måte å stoppe rotasjonen på, ble å bruke rakettene for re-entry. Dette medførte imidlertid at Gemini 8 måtte avbryte sin ferd lenge før planen, bare 10 timer etter oppskyting. Astronautene var fremdeles svimle og dårlige når de ble plukket opp, samt svært skuffet. Scott hadde bl.a gått glipp av sin planlagte romvandring.


=== Romvandringer (EVA) ===
En utvidet romvandring (EVA) var planlagt utført av Scott, men på grunn av problemene med Agena ble den aldri gjennomført. 


== Bilder ==

		
		


== Referanser ==
Thomas Mitchell

Thomas John Mitchell (født 11. juli 1892 i Elizabeth i New Jersey, død 17. desember 1962 i Beverly Hills i California) var en amerikansk skuespiller, regissør, dramatiker og manusforfatter. Han vant Oscar for beste mannlige birolle for rollen som Doc Josiah Boone i westernfilmen Siste vogn til Lordsbury (1939). Mitchell vant Emmy-prisen for beste mannlige skuespiller i 1953. Samme året vant han også Tony-prisen for beste mannlige hovedrolle i en musikal for rollen som dr. Downer i Hazel Flagg. Mitchell har fått to stjerner på Hollywood Walk of Fame, én for sitt bidrag til filmen og én for TV. 


== Filmografi (utvalg) ==

1936 – Craigs hustru

1937 – Orkanen

1939 – Tatt av vinden

1939 – Mr. Smith kommer til Washington

1939 – Siste vogn til Lordsbury

1939 – Ringeren i Notre Dame

1943 – Den udødelige sersjant

1946 – Livet er vidunderlig

1952 – Sheriffen

1956 – Mens byen sover


== Eksterne lenker ==
(en) Thomas Mitchell på Internet Movie Database 
(sv) Thomas Mitchell i Svensk Filmdatabas 
(da) Thomas Mitchell på Filmdatabasen 
(da) Thomas Mitchell på Scope 
(fr) Thomas Mitchell på Allociné 
(en) Thomas Mitchell på AllMovie 
(en) Thomas Mitchell hos Turner Classic Movies 
(en) Thomas Mitchell hos Rotten Tomatoes 
(en) Thomas Mitchell hos The Movie Database 
(en) Thomas Mitchell hos Internet Broadway Database 
(en) Thomas Mitchell på Internet Broadway Database
Artikkelen har ingen egenskaper for filmpersondatabaser i Wikidata
David R. Scott

David Randolph Scott (født 6. juni 1932 i San Antonio) er en pensjonert amerikansk testpilot og astronaut. Han er mest kjent for å være et av de tolv menneskene som har satt fot på månen, og han var det første mennesket som kjørte «bil» på månen.


== Romferder ==
 Gemini 8 – Første docking mellom to romfartøy.
 Apollo 9 – Lunar Module (LM) som ble utviklet for å lande på måneoverflaten, flyr for første gang.
 Apollo 15 – Lunar Rover, «månebilen», kjører på månen.


=== EVA ===
 Apollo 15 – Én stand-up, tre månevandringer.
31. juli 1971: 33 minutter, 7 sekund (stand-up i toppluken på LM ned på måneoverflaten).
31. juli 1971: 6 timer, 32 minutter, 42 sekund.
1. aug 1971: 7 timer, 12 minutter, 14 sekund.
1. aug 1971: 4 timer, 49 minutter, 50 sekund.


== Bilder ==

		
		


== Referanser ==


== Eksterne lenker ==
(en) David Scott – kategori av bilder, video eller lyd på Commons 
(en) David R. Scott på Internet Movie Database 
(da) David R. Scott på Filmdatabasen 
(en) David R. Scott hos The Movie Database 
NASA's biografi om Scott
Sport Lunch

Sport Lunch er en svenskprodusert sjokolade, fra selskapet Cloetta Fazer Sverige. I Norge selges sjokoladen i mange butikker og kiosker. Den er 145 mm lang, ca. 65 mm bred og ca. 11 mm tykk. Sjokoladen er en kjekssjokolade med seks store, rektangulære biter. Sjokoladen er lys og karakteriseres som søt.
Produktet markedsføres i Norge av Galleberg.


== Eksterne lenker ==
http://www.cloettafazer.se/ – Nettsiden til Cloetta Fazer Sverige
Joseph Schildkraut

Joseph Schildkraut (født 22. mars 1896 i Wien i Østerrike-Ungarn, død 21. januar 1964 i New York City i New York) var en østerriksk-amerikansk teater- og filmskuespiller. Han vant Oscar for beste mannlige birolle for rollen som kaptein Alfred Dreyfus i filmen Emile Zolas liv (1937). Schildkraut har fått en stjerne på Hollywood Walk of Fame for sitt bidrag innen filmindustrien. 
Hans far var den østerrikske skuespilleren Rudolph Schildkraut.


== Filmografi (utvalg) ==

1921 – De to foreldreløse

1927 – Syndig kjærlighet
1929 – Teaterbåten

1932 – Den blå Donau

1934 – Cleopatra

1936 – Allahs have

1937 – Emile Zolas liv

1940 – Butikken om hjørnet


== Referanser ==


== Eksterne lenker ==
(en) Joseph Schildkraut på Internet Movie Database 
(sv) Joseph Schildkraut i Svensk Filmdatabas 
(da) Joseph Schildkraut på Filmdatabasen 
(fr) Joseph Schildkraut på Allociné 
(en) Joseph Schildkraut på AllMovie 
(en) Joseph Schildkraut hos Turner Classic Movies 
(en) Joseph Schildkraut hos The Movie Database 
(en) Joseph Schildkraut hos Internet Broadway Database 
(en) Joseph Schildkraut på Internet Broadway Database
Nordre Bergenhus amt

Nordre Bergenhus amt var et norsk underamt til Bergen stiftamt, som ble skilt ut fra Bergenhus amt i 1763. Initiativet til delingen kom fra Joachim de Knagenhielm (1727-1796), jurist fra Kaupanger i Sogn og Fjordane. Han hadde siden 1760 tjenestegjort som fullmektig hos stiftsamtmannen i Bergen, Ulrik Frederik de Cicignon og var således dennes nærmeste medarbeider og fortrolige. Knagenhielm ønsket seg raskt et eget amtmannsembede og etter et par år med brevskrivning til kongen i København ble Nordre Bergenhus amt dannet av de fire fogderiene i Nordfjord, Sunnfjord, Ytre Sogn og Indre Sogn.Den første amtmannen ble naturlignok Knagenhielm, som styrte amtet fra slektgården i Kaupanger til 1771, da han ble forflyttet nordover til amtmannsstillingen i Nordlands amt. Bakgrunnen var at Knagenhielm-slekten på denne tiden eide store deler av Sogn, og amtmannen Knagenhielm kom støtt og stadig i dobbeltrolle som embedsmann og stor landeier.
Den neste amtmannen i Nordre Bergenhus, Magnus Theiste, hadde bosted i Bergen, og amtet ble styrt derfra frem til midt på 1800-tallet. Dette falt etter hvert ikke i god jord lokalt:

Da Amtmands-Embedet i Nordre Bergenhus nu igjen er ledigt, saa vilde det være ønskeligt, om regjeringen lod Aspiranterne vide, at Amtmanden ikke for Fremtiden kan vente, at der vorder seet gjennem Fingre med, at han bosætter sig udenfor sin Embedskreds i den flere Mile fra Amtets Grændse beliggende Bye Bergen. Skeer ikke dette, saa vil det rimeligvis atter blive Tilfældet at denne Embedsmand, ligesom mange af hans Formænd, tager Bopel i Bergen hvor det er ret behageligt at være, og naar der saa ankes paa denne Uskik, saa kan han med nogen Føie paaberobe sig, at der heller ikke kunde være noget imod at han holde paa samme sted som disse.
Christian Ulrik Kastrup overtok embedet i 1833. Han var også først bosatt i Bergen, men flyttet til Lærdal i 1843. I 1861 ble Johan Collett Falsen utnevnt til amtmann, han bodde først på Loftesnes i Sogndal, deretter i Bergen, før han høsten 1862 flyttet til Leikanger, nærmere bestemt på Nybø, der bygningene nå kjent som Fylkesmannsgarden ligger. Året etter overtok staten gården, og med dette ble Nybø statlig embedsgård for amtmannen i Nordre Bergenhus amt. Således har Leikanger vært fast amtssete fra 1862, 99 år etter at amtet ble opprettet.
Ved reskr. av 23/12 1773 ble Gulen prestegjeld overført fra Nordhordland fogderi i Søndre Bergenhus amt til Ytre Sogn fogderi i Nordre Bergenhus. Dette utgjorde senere Gulen herred.
Fra 1. januar 1919 heter det Sogn og Fjordane fylke.
Fra 1. januar 2020 inngikk Sogn og Fjordane fylke i Vestland fylke, på sett og vis en reversering av delingen i 1763.


== Referanser ==


== Se også ==
Liste over Sogn og Fjordanes fylkesmenn som inkluderer amtmenn i Nordre Bergenhus amt.
Østfoldhallene

Østfoldhallene er et kjøpesenter på Rolvsøy, med adresse Dikeveien 28 i Fredrikstad. Bygget stod ferdig i 1990 og hadde i 2018 en omsetning på rundt 1,12 milliarder kroner og nesten 1,6 millioner besøkere. Kjøpesenteret ligger ved riksvei 109 (Rolvsøyveien), mellom Fredrikstad sentrum og Sarpsborg. Senteret inneholder per dags dato 65 butikker, og er underlagt Olav Thon Gruppen.
Totalt består Østfoldhallene av fem større haller, hvor det største bygget har et ikonisk buet tak og inneholder majoriteten av kjøpesenterets butikker. Senteret har 1.800 parkeringsplasser og de ordinære åpningstidene er 10-20 (10-18).
Senteret ligger forøvrig på området hvor Hans Nielsen Hauge pløyde åkeren og hadde sin åndelige opplevelse. Huset der Hauge bodde ligger like i nærheten og veien dit er skiltet.


== Idrettshall ==
Butikkene er i første etasje, mens det i andre etasje er en stor idrettshall med en fullstørrelse fotballbane, som Fredrikstad Fotballklubb og Sarpsborg 08 bruker til å spille treningskamper på vinterstid. Hallen brukes også til Fredriksstad Blads årlige romjulscup, i regi av Rolvsøy IF, samt diverse barne- og breddeidrett. Underlaget er kunstgress med gummispon, og banen har trekkbare tribuner, og en kiosk. 


== Referanser ==


== Eksterne lenker ==
Offisielt nettsted
Nordre Trondhjems amt

Nordre Trondhjems amt var et norsk amt (i dag fylke) som ble opprettet i 1804 ved at Trondhjems amt ble delt i to: Nordre Trondhjems amt og Søndre Trondhjems amt.Den første amtmannen, Caspar Conrad Rafn, hadde i henhold til den kongelige instruksen sete i Verdal. Hans etterfølger Christen Elster bosatte seg på Inderøy, så i årene 1818–1894 var Sund gård på Inderøy amtsete. Da Ole Anton Qvam tiltrådte i 1894 bodde han på gården Gjævran i Egge (nå del av Steinkjer), og tok embetet med seg dit. Amtmannsboligen Eggeli, ble tegnet av arkitekt Axel Guldahl og bygget i 1919 under ledelse av daværende fylkesmann Halvor Bachke Guldahl. Dette fungerte inntil 1945 både som embetsbolig og kontorer for fylkesadministrasjonen.
Fra 1. januar 1919 het det Nord-Trøndelag fylke og fra 1945 hadde fylkesmannen kontorer i Steinkjer.


== Se også ==
Liste over Nord-Trøndelags fylkesmenn


== Referanser ==